Kolhue Huapi

Kolhue Huapi () – nenuotakus ežeras pietų Argentinoje, Patagonijoje, Čubuto provincijos pietuose. Tame pačiame duburyje, kiek į vakarius telkšo Mustersas. Ežero ilgis XX a. antroje pusėje buvo 56 km, plotis iki 24 km.R. Ziesler and G.D. Ardizzone. LAS AGUAS CONTINENTALES DE AMERICA LATINA/THE INLAND WATERS OF LATIN AMERICA, Fishery Information, Data and Statistics Service. Fisheries Department FAO, Rome.


Maitinamas iš Andų kalnų telkšančių Fontanos ir La Platos ežerų atitekančios Sengero upės. Didesnė dalis Sengero vandens tenka Miunsterio ežerui, o Kolue Huapi pasiekia tik pietinė upė atšaka. Seniau iš Kolue Huapi ežero ištekėjo Čiko upė, tačiau dabar ežeras nuseko ir tapo nenuotakus, o Čiko vaga beveik sausa, prisipildo tik po didelių liūčių. XX a. pab.–XXI a. pr. dėl vandens naudojimo drėkinimui ir didelių sausrų ežeras beveik visas išdžiūvo, virto dykuma.Alejandro Aguado. En la PENÍNSULA GRANDE del extinto LAGO COLHUE HUAPI, diariocronica.com.arSequía del lago Colhué Huapi: las dunas avanzan y afectaron a otra estancia, diariocronica.com.ar

Ežero vanduo drumzlinas, dugną dengia storas nuosėdų sluoksnis. Seniau vystyta pramoninė žvejyba. Ežero vandenyse gyveno baltosios ešeržuvės Percichthys trucha, argentininės aterinos Odontesthes microlepidotus, sutinkama endeminė, paprastųjų galaksijų genčiai priklausanti žuvų rūšis Galaxias platei.

Kolhue Huapi pavadinimas mapudungunų kalba reiškia „raudonoji sala“. Į vakarus nuo ežero įsikūręs Sarmjento miestas.

 Šaltiniai 

Kategorija:Argentinos ežerai